Blankruĝa lateralo

La Blankruĝa lateralo (laŭ la latinlingva scienca nomo Laterallus leucopyrrhus alude al la kontrasto inter tre ruĝecbrunaj kapo kaj brustolfankoj kun blankaj mentono, gorĝo kaj brusto) estas akvobirdo de la rala familio, Rallidae kaj ties genro Lateralo Laterallus.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en teritorioj en suda Sudameriko, nome en Urugvajo kaj ĉirkaŭaj najbaraj regionoj, nome nordorienta Argentino, plej suda Brazilo, kaj suda duono de Paragvajo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
Tiu specio estas monotipa.

Aspekto
La Blankruĝa lateralo estas 14 ĝis 17 cm longa kaj pezas 34 ĝis 52 g kun mezumo de proksimume 45 g. Ambaŭ seksoj estas similaj. Iliaj kapo, kolo kaj dorso estas brile kaŝtankoloraj kun markita limo de tre ampleksa areo de blankaj gorĝo kaj brusto. La cetero de iliaj supraj partoj estas malhele olivecbruna, kaj iliaj flankoj estas striecaj nigrablanke. Iliaj unikaj subvostaj kovriloj entute havas nigran centron kaj blankajn randojn. Iliaj kruroj estas brile koralruĝaj al salmoruĝaj, la irisoj estas ruĝaj kaj ilia beko estas nigra kun flavaj bazo kaj mandiblo kaj helverda ĝis helblua pinto.Areta, J. I. kaj E. Depino (2020). Red-and-white Crake (Laterallus leucopyrrhus), versio 1.0. En Birds of the World (T. S. Schulenberg, Eldonisto). Cornell Lab of Ornithology, Ithaca, NY, USA.  Alirita la 29an de Novembro, 2022

Distribuado kaj habitato
La Blankruĝa lateralo troviĝas en sudorienta Brazilo de la ŝtato Rio-de-Ĵanejro suden tra orienta Paragvajo kaj granda parto de Urugvajo al nordorienta Argentino ĝis norda Bonaera Provinco. Ĝi loĝas en diversaj malsekaj pejzaĝoj kiuj ĝenerale havas malprofundan akvon ĝis malsekan grundon, altajn aŭ matajn herbojn aŭ kanojn, kaj ofte arbustojn, densejojn kaj disajn malgrandajn arbojn.

Referencoj

Kategorio:Raledoj
Kategorio:Birdoj de Sudameriko
Kategorio:Birdoj de Paragvajo
Kategorio:Birdoj de Urugvajo